**Balatonendréd Község Önkormányzata Képviselő-testületének 7/2023. (III. 30.) önkormányzati rendelete**

**Az egyes anyakönyvi eljárások engedélyezéséről, és az egyes anyakönyvi eljárásokhoz kapcsolódó szolgáltatások díjáról**

Balatonendréd Község Önkormányzat Képviselő-testülete az anyakönyvi eljárásról szóló 2010. évi I. törvény 96. §-ában foglalt felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §**

Az egyes anyakönyvi eljárások engedélyezéséről, és az egyes anyakönyvi eljárásokhoz kapcsolódó szolgáltatások díjáról szóló 4/2015. (IV.30.) önkormányzati rendelet bevezető része helyébe a következő rendelkezés lép:

„Balatonendréd Község Önkormányzat Képviselő-testülete az anyakönyvi eljárásról szóló 2010. évi I. törvény 96. § a)-b) pontjában foglalt felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:”

**2. §**

(1) Az egyes anyakönyvi eljárások engedélyezéséről, és az egyes anyakönyvi eljárásokhoz kapcsolódó szolgáltatások díjáról szóló 4/2015. (IV.30.) önkormányzati rendelet 8. § (2) és (3) bekezdése helyébe a következő rendelkezések lépnek:

„(2) Az anyakönyvi esemény hivatali időn kívüli lebonyolításáért 20.000,-Ft díjat kell fizetni.

(3) Az anyakönyvi esemény hivatali helyiségen kívüli lebonyolításáért 40.000,Ft,díjat kell fizetni.”

(2) Az egyes anyakönyvi eljárások engedélyezéséről, és az egyes anyakönyvi eljárásokhoz kapcsolódó szolgáltatások díjáról szóló 4/2015. (IV.30.) önkormányzati rendelet 8. §-a a következő (5) bekezdéssel egészül ki:

„(5) Amennyiben az anyakönyvi eseményben érintett felek egyike balatonendrédi bejelentett lakóhellyel rendelkezik, akkor 50 %-os díjkedvezmény illeti meg őket.”

**3. §**

Az egyes anyakönyvi eljárások engedélyezéséről, és az egyes anyakönyvi eljárásokhoz kapcsolódó szolgáltatások díjáról szóló 4/2015. (IV.30.) önkormányzati rendelet 9. § (1) és (2) bekezdése helyébe a következő rendelkezések lépnek:

„(1) A hivatali munkaidőn kívül lebonyolított anyakönyvi eseményeknél közreműködő anyakönyvvezetőt anyakönyvi eseményenként bruttó 10.000,-Ft, díjazás illeti meg.

(2) A hivatali helyiségen kívüli közreműködésért az anyakönyvezetőt anyakönyvi eseményenként bruttó 10.000,-Ft díjazás illeti meg.”

**4. §**

Ez a rendelet 2023. április 1-jén lép hatályba.

Balatonendréd, 2023. március 30.

 **Késmárki Tibor dr. Friss Attila**

 **polgármester jegyző**

Kihirdetve: a Kőröshegyi Közös Önkormányzati Hivatal Balatonendrédi Kirendeltségének hirdetőtábláján 15 napra elhelyezett hirdetménnyel 2023. március 30. napján.

 **dr. Friss Attila jegyző**